ബോട്ട് ദുരന്തം: സ്മൃതിദിനാചരണം ഫോര്ട്ട്കൊച്ചി: ബോട്ട് ദുരന്തത്തിന്റെ ആറ് വാര്ഷികത്തില് മരിച്ചവരുടെ ആശ്രിതര്ക്ക് ജോലി ഉള്പ്പെടെയുള്ള ആവശ്യങ്ങള് ഉന്നയിച്ച് വിവിധ സംഘടനകള് സ്മൃതിദിനം ആചരിച്ചു. കൊച്ചിന് വികസന വേദിയുടെ നേതൃത്വത്തില് കമാലക്കടവില് അപകടം നടന്ന ജങ്കാര് ജെട്ടിക്ക് സമീപം മരിച്ച 11 പേരുടെ ചിത്രങ്ങള്ക്ക് മുന്നില് മെഴുകുതിരി തെളിച്ച് പുഷ്പാര്ച്ചന നടത്തി. പരിപാടി മാദ്ധ്യമ പ്രവര്ത്തകന് എം.എം സലീം ഉദ്ഘാടനം ചെയ്തു. നഗരസഭ പ്രതിപക്ഷ നേതാവ് ആന്റണി കുരീത്തറ മുഖ്യപ്രഭാഷണം നടത്തി. പ്രസിഡന്റ് ഇന്ദു ജ്യോതിഷ് അദ്ധ്യക്ഷത വഹിച്ചു. കെ.ബി ജബ്ബാര്, യു.എ അബ്ദുല് കലാം, ജ്യോതിഷ് രവീന്ദ്രന്, സുജിത്ത് മോഹനന്, സൗമ്യ അബ്ദു, അയൂബ് സുലൈമാന്, എന്.കെ അബ്ദുല് നാസര്, എ. ജലാല്, എന്.എസ് സുമേഷ് തുടങ്ങിയവര് സംസാരിച്ചു. വെസ്റ്റ് മാന്ത്ര റസിഡന്റ്സ് ഡവലപ്പ്മെന്റ് വെല്ഫെയര് അസോസിയേഷന്റെ നേതൃത്വത്തില് കമാലക്കടവില് ശ്രദ്ധ ക്ഷണിക്കല് സംഘടിപ്പിച്ചു. മേയര് എം. അനില്കുമാര് ഉദ്ഘാടനം ചെയ്തു. സക്കറിയ ഫെര്ണാണ്ടസ് അദ്ധ്യക്ഷത വഹിച്ചു. കെ.എ അജേഷ്, ഷീബാ ലാല്, ടി.കെ അഷറഫ്, പ്രിയ പ്രശാന്ത്, ഡൊമിനിക് പ്രസന്റേഷന്, കെ.ജെ ആന്റണി, കെ.ജെ സോഹന്, കെ.ബി ഹനീഫ്, കെ.സുരേഷ്, എം. സലീം തുടങ്ങിയവര് സംസാരിച്ചു. ജനകീയ സമിതി കണ്വീനര് എ. ജലാലിന്റെ നേതൃത്വത്തില് ജലശയന സമരം നടത്തി. കൊച്ചി അഴിമുഖത്ത് നടത്തിയ സമരം കെ.ബി സലാം ഉദ്ഘാടനം ചെയ്തു. എം.എം സലീം, കെ.ബി ജബ്ബാര് എന്നിവര് സംസാരിച്ചു.